《孙希汲出示所和杜允迪二诗因次韵并寄允迪以》
宋代·郭印

草木藏春柳报先，谁将苍驭快如鞭。
夜中一雨知无价，陌上三农庆有年。
玉糁寒林梅委地，浪翻平野麦连天。
阴阳燮理非吾事，新岁调和岂偶然。

作者简介：宋成都双流人，字信可，晚号亦乐居士。郭绛子。徽宗政和进士。累任铜梁、仁寿等县令。高宗绍兴十八年，以任永康军通判时牒试避亲、举人不当降一官。终部刺史。与秦桧有庠序旧，绝不与通，家居十八年。性嗜水竹。工诗，与蒲大受、冯时行、何耕道为诗友。有《云溪集》。